《臈日有怀陈侍郎则项郎中驾秦御史炳陈御史增夏御史时》
明代·殷奎

臈日晴原感慨长，斯民休息荷时康。十禽物盛馀三杀，八蜡年丰达万方。

分粥邻人怜旧俗，赐脂朝士羡恩光。举头南北云泥隔，为写新诗托雁行。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。